Diari Oficial de la Generalitat Valenciana


Sumari del DOGV 2233, del 23-03-1994 (1994/830946)

ORDRE de 28 de febrer de 1994, del conseller d'Educació i Ciència, per la qual modifica la denominació, la composició d'unitats i la relació de llocs de treball de determinats centres públics d'Educació Infantil Educació Pre-escolar Educació Primària i Educació Especial de la Comunitat Valenciana
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/28/(4)/dof/vci/html**

### Dades del document

Número de DOGV
:   2233

Data del DOGV
:   23-03-1994

Secció del DOGV
:   DISPOSICIONS GENERALS

Número del document
:   1994/830946


Data del document
:   28-02-1994

Organisme emissor
:   Conselleria de Educació i Ciència

Tipus de document
:   Ordre

Correcció d'errades

Anàlisi jurídica

ORDRE de 28 de febrer de 1994, del conseller d'Educació i Ciència, per la qual modifica la denominació, la composició d'unitats i la relació de llocs de treball de determinats centres públics d'Educació Infantil, Educació Pre-escolar, Educació Primària, i Educació Especial de la Comunitat Valenciana. [94/1805]  
Una vegada estudiada la demanda potencial de llocs escolars i efectuada la planificació educativa, es fa necessari adaptar la composició legal dels centres públics que imparteixen ensenyaments d'Educació Infantil, Educació Pre-escolar, Educació Primària, Educació General Bàsica i Educació Especial de la Comunitat Valenciana, a fi d'atendre les necessitats que es preveuen per al pròxim curs acadèmic 94/95.  
Una vegada vistos els expedients i estudiades les propostes de modificació de la composició i d'assignació o variació de la denominació específica dels centres públics, elaborats per les inspeccions territorials d'Educació d'Alacant, Castelló i València.  
La variació de la relació de llocs de treball d'alguns centres s'efectua conformement amb el que preveu l'Ordre de 24 de maig de 1990 (DOGV de 07.06.90), per la qual s'estableixen els criteris de catalogació i es determinen els llocs de treball docents dels centres públics, l'Ordre de 25 d'abril de 1991 (DOGV del 31.05.91), per la qual es modifiquen els esmentats criteris.   
Els criteris de supressió d'unitats han estat sotmesos a consulta del Consell Escolar Valencià, de les organitzacions sindicals i s'ha comunicat als consells escolars municipals.  
Fent ús de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Modificar la denominació, la composició legal i la relació de llocs de treball dels centres públics que s'indiquen en l'annex d'aquesta ordre, en els termes que s'hi especifiquen.  
Segon  
En els centres públics d'Educació Pre-escolar, Educació Primària i Educació Especial en què se suprimesquen determinats llocs de treball i se'n creen d'altres de característiques diferents el primers seran modificats per aquest últims, i s'aplicarà en aquest supòsit allò que preveu l'article 38 del Real Decret 895/1989, de 14 de juliol ( BOE del 20.07.89), independentment de quin siga el seu nombre.  
DISPOSICIÓ ADDICIONAL  
Aquesta disposició s'inscriurà en el Registre de Centres de la Comunitat Valenciana.  
DISPOSICIONS FINALS  
Primera  
Autoritze les direccions generals de Règim Econòmic, de Personal i de Centres Docents perquè, en l'àmbit de les respectives competències, adopten les mesures que siguen necessàries per a l'execució d'allò que disposa aquesta ordre.  
Segona  
Contra aquesta ordre, que posa fi a la via administrativa, podrà interposar-se recurs contenciós administratiu, amb la comunicació prèvia a l'òrgan que va dictar l'acte impugnat segons que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
Tercera  
Aquesta ordre entrarà en vigor el dia de la publicació en el Diari Oficial de la Generalitat Valenciana. No obstant això, la publicació tindrà efecte a partir del començament del curs escolar 1994/95.  
València, 28 de febrer de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI